
Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu:
. T v i r t i n u Telšių  rajono savivaldybės administracijos Kaimo plėtros skyriaus nuostatus (pridedama).
. P r i p a ž į s t u netekusiu galios Telšių rajono savivaldybės administracijos direktoriaus 2017 m. gruodžio 29 d. įsakymą Nr. A1-2366 „Dėl Telšių rajono savivaldybės administracijos kaimo plėtros skyriaus  nuostatų patvirtinimo“.



Administracijos direktorius							Zigmas Nevardauskas

PATVIRTINTA
Telšių rajono savivaldybės administracijos 
direktoriaus 2024 m. kovo 8 d. 
įsakymu Nr. A1-274  

TELŠIŲ RAJONO SAVIVALDYBĖS ADMINISTRACIJOS
KAIMO PLĖTROS SKYRIAUS  NUOSTATAI


. 
. 
. Telšių rajono savivaldybės administracijos (toliau – Administracija) Kaimo plėtros skyriaus (toliau – Skyrius) nuostatai (toliau – Nuostatai) nustato Skyriaus tikslus, uždavinius, funkcijas, veiklos organizavimą, teises, atsakomybę ir atskaitingumą, likvidavimo, reorganizavimo, reikalų, dokumentų ir turto perdavimo tvarką.
. Skyrius yra Administracijos struktūrinis padalinys, veikiantis rajono teritorijoje, skirtas Žemės ūkio ministerijos priskirtoms valstybinėms (valstybės perduotoms savivaldybėms) funkcijoms įgyvendinti žemės ūkio srityje.
. Skyrius tiesiogiai pavaldus Administracijos direktoriui. 
. Skyrius savo veikloje vadovaujasi Lietuvos Respublikos priimtais įstatymais, Vyriausybės nutarimais, Žemės ūkio ministerijos ir kitų valstybinių institucijų normatyviniais dokumentais, poįstatyminiais aktais, Tarybos sprendimais, Administracijos direktoriaus įsakymais bei šiais nuostatais, įgyvendindamas specialiąją Žemės ūkio ir kaimo plėtros programą.
. Skyrius nėra juridinis asmuo, tačiau turi antspaudą su savo pavadinimu.
. Skyriaus nuostatus tvirtina Administracijos direktorius.
. Skyriaus darbuotojus priima ir atleidžia Administracijos direktorius Lietuvos Respublikos valstybės tarnybos įstatymo ir Lietuvos Respublikos darbo kodekso nustatyta tvarka.
.  Skyriaus struktūrą sudaro Skyriaus vedėjas, valstybės tarnautojai bei darbuotojai (toliau – Darbuotojai), dirbantys pagal darbo sutartį.

. 

. Skyriaus uždaviniai yra šie:
. įgyvendinti valstybinę žemės ūkio politiką ir užtikrinti Lietuvos Respublikos įstatymų, Lietuvos Respublikos Vyriausybės nutarimų, žemės ūkio ministro įsakymų, Tarybos sprendimų, Administracijos direktoriaus įsakymų ir kitų teisės aktų, reglamentuojančių žemės ūkio ir kaimo plėtros veiklos vykdymą;
. stiprinti ūkininkų ir kitų kaimo gyventojų, kurių veikla susijusi su žemės, miškininkystės ar alternatyvia žemės ūkio veikla, profesinius įgūdžius, reikalingus pritaikant prie kokybinių ir kiekybinių pokyčių, vykstančių žemės ūkio bei kaimo plėtros sektoriuje;
. organizuoti pagal kompetenciją valstybės, Europos Sąjungos ir savivaldybės paramos žemės ūkiui administravimą ir įgyvendinimą;
. organizuoti melioracijos ir hidrotechnikos statinių priežiūrą ir remonto darbus, atliekamus biudžeto lėšomis;
 palaikyti ryšius su valstybinėmis, žemdirbių savivaldos institucijomis, žemės ūkio subjektais, sprendžiant su Skyriaus kompetencija susijusius klausimus;
  užtikrinti tinkamą tiesioginių išmokų ir kitų programos priemonių administravimą;
 vykdyti žemės ūkio valdų ir ūkininkų ūkio registravimą;
 vykdyti stichinių meteorologinių reiškinių, gyvūnų užkrečiamųjų ligų likvidavimo ir priežiūros programų įgyvendinimą, medžiojamųjų gyvūnų ir griežtai saugomų rūšių laukinių gyvūnų žemės ūkiui padarytos žalos ir nuostolių nustatymą;
 vykdyti traktorių, savaeigių ir žemės ūkio mašinų bei jų priekabų registravimą ir techninę priežiūrą.

. 

. Skyrius, įgyvendindamas pavestus uždavinius, vykdo šias funkcijas:
. nustatyta tvarka atlieka ūkininkų ūkių registravimą ir išduoda pažymėjimus, duomenis perduoda į duomenų registravimo bazę, nuolat tikslina duomenis apie ūkius;
. atlieka ir nuolat atnaujina žemės ūkio valdų registravimą LR žemės ūkio ir kaimo verslo registre pagal nustatytą tvarką;
. atlieka žemės ūkio naudmenų ir kitų plotų įbraižymą paraiškų priėmimo informacinėje sistemoje, duomenų išsaugojimą ir sukurtų paraiškų perdavimą VĮ Žemės ūkio duomenų centrui;
. dalyvauja medžiojamųjų gyvūnų padarytos žalos žemės ūkio pasėliams ir miškui apskaičiavimo komisijos darbe, nustato medžiojamųjų gyvūnų žemės ūkio pasėliams ir naminiams gyvūnams padarytą žalą; 
. atlieka rajone esančių melioracijos ir hidrotechnikos įrenginių valstybinę priežiūrą, organizuoja valstybei priklausančių melioracijos įrenginių eksploataciją bei teikia Administracijai žinias apie jų būklę;
. pagal skirtas biudžeto lėšas planuoja ir organizuoja melioracijos įrenginių rekonstrukcijos, remonto, priežiūros darbus, konsultuoja ir informuoja žemės ūkio veiklos subjektus apie galimybę gauti paramą melioracijos srityje iš valstybės programų bei ES struktūrinių fondų;
. atlieka melioracijos turto priežiūrą, veda melioracijos įrenginių apskaitą, skaičiuoja jų balansinę vertę bei nusidėvėjimą;
. atlieka traktorių, kombainų, savaeigių važiuoklių, traktorinių priekabų, kelių tiesimo mašinų registraciją ir valstybinę techninę priežiūrą;
. atnaujina duomenis Traktorių, savaeigių, žemės ūkio mašinų, priekabų registre;
. renka nustatytą valstybės rinkliavą už technikos registravimą ir techninę apžiūrą;
. teisės aktų nustatyta tvarka administruoja pasėlių draudimo paraiškas, atlieka žemės ūkio subjektų draudimo įmokų kompensavimo administravimo darbus;
. teikia informaciją subjektams apie valstybės bei Europos Sąjungos teikiamą paramą žemės ūkiui; 
.organizuoja stichinių meteorologinių reiškinių, gyvūnų užkrečiamųjų ligų likvidavimo ir priežiūros programų įgyvendinimą, dalyvauja nuostolių, kuriuos patyrė gyvūnų savininkai vykdydami gyvūnų užkrečiamųjų ligų židinių likvidavimo ir šių ligų prevencijos priemonių, vertinimo komisijos darbe;
. kontroliuoja melioracijos įrenginių pažeidimus;
. teikia visus būtinus dokumentus ir informaciją, susijusią su Agentūros deleguotų funkcijų vykdymu, Nacionalinei mokėjimo agentūrai pagal reikiamas procedūras;
. dalyvauja rengiant ir įgyvendinant savivaldybės strateginius plėtros planus;
. administruoja susietas išmokas už gyvulius teisės aktų nustatyta tvarka;
. koordinuoja suvestinių ataskaitų apie grūdinių augalų augintojų ūkius, kurių pasėlių plotas sudaro daugiau kaip 50 ha, pateikimą;
. nustatyta tvarka nagrinėja gyventojų (įmonių, įstaigų, organizacijų) prašymus, skundus ir pasiūlymus, teikia konsultacijas skyriaus kompetencijos klausimais;
. informuoja kaimo gyventojus, ūkininkus apie skyriaus veiklą;
. teikia rekomendacijas ūkininkams, norintiems pasinaudoti Telšių rajono savivaldybės smulkiojo ir vidutinio verslo bei kaimo plėtros programos lėšomis;
. bendradarbiauja su Žemės ūkio rūmų, Ūkininkų sąjungos, Žemdirbių asociacijos atstovais, Kredito unijos valdyba;
. rengia ir dalyvauja rengiant skyriaus kompetencijos klausimais Savivaldybės tarybos sprendimų, mero potvarkių, administracijos direktoriaus įsakymų projektus.

. 

. Skyriaus Darbuotojai turi teisę:
. gauti iš ūkininkų, įmonių, įstaigų, organizacijų informaciją ir dokumentus, reikalingus pavestoms funkcijoms atlikti ir uždaviniams įgyvendinti;
.  į kasmetines ir tikslines atostogas;
.  į pareiginę algą pagal pareigybės kategoriją, priedus ir priemokas;
. atsisakyti vykdyti užduotis ir pavedimus, jeigu jie prieštarauja įstatymams arba kitiems norminiams teisės aktams;
. teikti Skyriaus vedėjui pasiūlymus dėl skyriaus darbo organizavimo gerinimo;
. gauti iš Žemės ūkio ministerijos, Nacionalinės mokėjimo agentūros, Žemės ūkio duomenų centro visą metodinę medžiagą, susijusią su valstybės perduotų savivaldybėms funkcijų įgyvendinimu;
. reikalauti, kad darbo vieta atitiktų higienos ir saugos darbe reikalavimus, darbo vieta būtų aprūpinta reikiamomis techninėmis priemonėmis darbui atlikti;
. kitas teisės aktuose numatytas teises.
. Skyriaus Darbuotojai privalo:
.  gerbti žmogaus teises, laikytis valstybės tarnautojo veiklos etikos principų ir taisyklių;
. tinkamai atlikti pareigybės aprašyme nustatytas funkcijas ir laiku atlikti pavedamas užduotis;
.  tobulinti savo kvalifikaciją ir profesinę kompetenciją;
.  laikytis Administracijos nustatytos darbo tvarkos;
. bendradarbiauti ir keistis informacija su kitais Administracijos specialistais bei struktūriniais padaliniais.

. 

.Skyriaus darbui vadovauja skyriaus vedėjas.
.Skyriaus vedėjo nesant, jį pavaduoja Administracijos direktoriaus įsakymu  paskirtas kitas Skyriaus darbuotojas.
. Skyriaus karjeros valstybės tarnautojų funkcijas nustato jų pareigybių aprašymai, darbuotojų, dirbančių pagal darbo sutartis – jų pareiginiai nuostatai. Funkcijos gali būti nustatytos ir teisės norminiuose aktuose.
. Skyriaus vedėjas tiesiogiai pavaldus ir atskaitingas Administracijos direktoriui. Darbuotojų pavaldumą ir atskaitingumą nustato pareigybės aprašymai ir pareiginiai nuostatai.
. Skyriaus darbą organizuoja, paskirsto užduotis darbuotojams ir kontroliuoja jų vykdymą Skyriaus vedėjas
. Skyriaus vedėjas teikia administracijos direktoriui pasiūlymus dėl skatinimo ar nuobaudų skyrimo skyriaus darbuotojams.

. 


. Skyriaus vedėjo ir darbuotojų atsakomybę nustato įstatymai, šie Nuostatai, pareigybių aprašymai ir pareiginiai nuostatai.
. Skyriaus vedėjas atsako už Skyriui priskirtų uždavinių ir funkcijų tinkamą įgyvendinimą.
. Darbuotojai  atsako už jiems priskirtų funkcijų tinkamą įgyvendinimą.

. 

. Atleidžiamas iš pareigų Skyriaus vedėjas perduoda reikalus, dokumentus ir turtą naujam Skyriaus vedėjui ar kitam Administracijos direktoriaus įgaliotam asmeniui Administracijos direktoriaus įsakyme nurodyta tvarka. Reikalams, dokumentams ir turtui perduoti Administracijos direktoriaus įsakymu gali būti sudaroma komisija.
. Reikalams, dokumentams ir turtui perduoti surašomas perdavimo ir priėmimo aktas. Reikalų, dokumentų ir turto perdavimo ir priėmimo akte ir jo prieduose pateikiami svarbiausi duomenys, apibūdinantys Skyriaus organizacinę ir veiklos būklę, įsipareigojimus, prie akto pridedami Skyriuje esančių dokumentų, žurnalų, bylų ir Skyriui (jo darbuotojams) priskirto turto aprašai. Reikalų, dokumentų ir turto perdavimo ir priėmimo aktą pasirašo juos perduodantys ir priimantys asmenys. Aktą tvirtina Administracijos direktorius.
. Reikalų, dokumentų ir turto perdavimo ir priėmimo aktas surašomas dviem egzemplioriais: vienas egzempliorius atiduodamas Administracijos direktoriui, kitas – reikalus, dokumentus ir turtą priimančiam asmeniui. Reikalus, dokumentus ir turtą perdavęs asmuo turi teisę gauti akto kopiją.
__________________________

